Atlantis The Palm: Η χαμένη Ατλαντίδα βρέθηκε στο Ντουμπάι - iTravelling
Categories BUDGET, LUXURY, ΑΣΙΑ
Atlantis The Palm: Η χαμένη Ατλαντίδα βρέθηκε στο Ντουμπάι
by Αργυρώ Ντόκα 15/01/2019 16/01/2019
Η χαμένη Ατλαντίδα είναι πραγματικότητα και ζει μέσα στη χλιδή στο «Atlantis The Palm» στο Ντουμπάι.
Είσαι από εκείνους, που τους αρέσει το μυστήριο; Σ’ αρέσει η άνεση και η χλιδή στις διακοπές σου; Εάν σε όλα αυτά απάντησες θετικά, τότε σου βρήκαμε το ιδανικό ταξίδι. Μια επίσκεψη στη χαμένη Ατλαντίδα αρκεί για να ζήσεις ξανά από την αρχή το πιο luxury παραμύθι. Στο Ντουμπάι ο μύθος της Ατλαντίδας παίρνει σάρκα και οστά μέσα από το νέο, πολυτελές θέρετρο με το όνομα Atlantis The Palm.
To Atlantis The Palm είναι το νέο πολυτελές θέρετρο, το οποίο βρίσκεται στο τεχνητό νησί Palm Jumeirah στο Ντουμπάι και έχει εμπνευστεί από το μύθο της χαμένης Ατλαντίδας. Με διακόσμηση, που παραπέμπει σε αραβικό πολιτισμό, χλιδάτη διακόσμηση και μυστηριακή ατμόσφαιρα, το νέο θέρετρο υπόσχεται αμέτρητες συγκινήσεις!
Τι θα δούμε στο Atlantis The Palm
Ταξιδεύουμε νοερά μέχρι το Ντουμπάι και εισβάλουμε στα 1.500 δωμάτια, που διαθέτει το Atlantis The Palm. Το καθένα από αυτά διαθέτει κρεβατοκάμαρα, καθιστικό, τραπεζαρία, ιδιωτικό ασανσέρ και φυσικά όλες τις ανέσεις για μια αξέχαστη διαμονή. Δεν είναι τυχαίο εξάλλου πως αποτελεί πόλο έλξης πολλών celebrities. Το ατού της διαμονής στο συγκεκριμένο θέρετρο αποτελεί το luxury lifestyle αλλά και η πανοραμική θέα του.
Στις εγκαταστάσεις του ξενοδοχείου θα βρούμε δεκάδες εστιατόρια με καταλανική, ιταλική και γαλλική κουζίνα, ενώ μεταξύ αυτών θα βρούμε και το βραβευμένο εστιατόριο Nobu για τους λάτρεις της ιαπωνικής γαστρονομίας.
Για εσένα, που ψάχνεις το κάτι παραπάνω, το Atlantis The Palm δε θα σε αφήσει ανικανοποίητο, αφού εκεί θα βρεις το μεγαλύτερο υδάτινο πάρκο στη Μέση Ανατολή με κατακόρυφες νεροτσουλήθρες και ορμητικά ποτάμια. Για μια wellness εμπειρία αξίζει να επισκεφτείς το σπα, που προσφέρει ιδιαίτερες θεραπείες για το πρόσωπο και το σώμα.
Διαμονή στη Χαμένη Ατλαντίδα
Όπως μαρτυρά και το όνομα του ξενοδοχείου, δε γίνεται να πας μέχρι εκεί και να μην νιώσεις σαν πραγματικός κάτοικος της χαμένης Ατλαντίδας. Για μια πιο… υδάτινη εμπειρία, το θέρετρο διαθέτει δύο υποβρύχιες σουίτες, την «Neptune» και την «Poseidon», οι οποίες έχουν κτιστεί έτσι ώστε ο ένοικος τους να πιστεύει πως βρίσκεται στο βυθό της χαμένης πολιτείας, ενώ στην πραγματικότητα βλέπει ένα τεράστιο ενυδρείο με πάνω από 65.000 θαλάσσια είδη.
Φυσικά, όπως είναι λογικό, η κράτηση της σουίτας δεν θα σου κοστίσει και λίγο… Με 8.200(!!) δολάρια τη βραδιά θα καταφέρεις να κατακτήσεις το όνειρο για μία και χίλιες νύχτες στη χαμένη Ατλαντίδα στο Ντουμπάι. Για να πάνε και τα φαρμάκια κάτω, μπορείς να απολαύσεις ένα ποτήρι σαμπάνια Dom Perignon, να απολαύσεις ένα μπάνιο με σαπούνι καλυμμένο από χρυσό 24 καρατίων ή να κάνει μια βραδινή βόλτα με καμήλα! Απλά, καθημερινά πράγματα…
Atlantis The PalmiTravellingLUXURYΝΤΟΥΜΠΑΙΞΕΝΟΔΟΧΕΙΟΤΑΞΙΔΙΧαμένη Ατλαντίδα
Previous Post » Ερωτευμένος Σαίξπηρ: Η παράσταση που αγαπήσαμε συνεχίζεται στο ΘΕΑΤΡΟΝ
« Next Post Detox Yoga Retreat Μάνη: Ένα wellness ξεκίνημα για το 2019!